Søren Frederiksen fik ansvaret for FC Outlaws herrehold i næste sæson efter to års succes på dameholdet. Frederiksens ansvarsområde er nu udvidet og med titlen som sportschef, har han det overordnede ansvar for både herre- og dameligaholdet. Også på damesiden har FC Outlaws ledelse arbejdet hårdt efter det velfortjente danske mesterskab. - Vi har været vidt omkring for at finde en dygtig træner til vores piger, og vi er nu så vidt, at vi kan præsentere den nye dametræner ved et spillermøde på onsdag, siger formanden for FC Outlaws, Bjørn Fuglsang. Han tilføjer, at han personligt er glad for, at Søren som sportschef kommer ind over dameholdet. - Det i den grad hans fortjeneste, at dameholdet har formået at tage både dansk mesterskab og pokaltitel i denne sæson, slutter Bjørn Fuglsang.

Opsummering:
Ovenpå nyheden om landsdækkende herreliga, styrker FC Outlaws nu ledelsen omkring klubbens to ligahold og udnævner sportschef.